Lurperatze Santua (Liazasolokoa)

Lurperatze Santuae () Martin Díez Liatzasolokoak 1539 eta 1544 artean egin zuen multzo eskultoriko ospetsua da. Terrassako (Bartzelonako probintzia) Espiritu Santuaren elizaren gurutzaduran erakusgai dago.https://elmon.cat/monterrassa/societat/catedral-basilica-del-sant-esperit-terrassa

 Historia 
Martin Díez Liatzasolokoa eskultorea Kataluniako Pizkunde garaiko garrantzitsuenetako bat izan zen. Bere jatorria urtetan zalantzazkoa izan da; nahiz eta jatorria euskalduna edo nafarra zela uste izatea, gaur egun, bere testamentuari esker, badakigu Gipuzkoako Otxabar izeneko lan-maisu baten semea zen. Bere lan nagusa Katalunian egin zuen, batez ere Bartzelonako tailer batean, hiriko garrantzitsuenetariko bat.

Lurperatze Santua erakusten zuten eskulturak XVI. mendean sartu ziren Penintsulan. Eragina Italiatik eta Frantziatik zetorren. Gehien ezagutzen diren lanak Niccolò dell'Arca eta Guido Mazzoni italiar maisuenak izan ziren; baita ere Espainian Juan de Juniren lanak.

Multzo honen enkargua 1539an egin zen. Egiteko dirua Terrasako San Pedro elizaren fededunek bildu zuten. Prezioa garaiko 273 liberakoa izan zen.Verrié, Federico Pablo. Mil Joyas del Arte Español. II: Edad moderna y contemporánea. Bartzelona: Instituto Gallach de Librería y Ediciones, 1948, 46 or. 1540an, aldiz, multzoa Espiritu Santuaren elizan kokatzea erabaki zen.

Espainiako Gerra Zibilan multzoak kalte handiak pairatu zituen baina zatiak gordeak izan dira eta, gerra bukatu ondoren, erregina izan zen.http://www.poblesdecatalunya.cat/element.php?e=5685

 Multzoaren pertsonaiak 
Zortzi dira irudiak, Jesusena nagusia:
 Jesusen hilotza, 167 x 55 zm.
 San Joan Ebanjelitzailea, gorputz erdia, 105 zm.
 Andra Maria, gorputz erdia, 105 zm.
 Maria Magdalena, gorputz erdia, 105 zm.
 Maria Cleofaskoa, gorputz erdia, 105 zm.
 Salome, gorputz erdia, 105 zm.
 San Josef Arimateakoa, 165 zm.
 San Nikodemus, 172 zm.
Multzo osoa neurri hauek ditu: 391 x 162 zm.

 Deskribapena 
Lan osoa harzuriz egina dago. Erdian aldare antzeko tumulu bat dago. Gainean, Jesus etzanda dago, hilda. Haren anatomia zehaztasun guztiekin dago jasota. Luzez etzanda, besoak gorputzaren alboetan dauzka eta burua eskuin aldera begira dago; horri esker ikusleak hobeto ikus dezake. Tumuluaren bi albotan San Josef Arimateakoa eta San Nikodemus daude. Gainontzeko irudiak Kristoren atzean bigarren planoan daude.

Irudi bakoitzak bere pertsonalitatea eta sentimenduak adierazten ditu. Guztiek Jesusen heriotzaren aurrean erreakzionatzen ari dira. Jarrerak hauek dira: buru makur, eskuak altzoan eroriak... beren baitan bilduak egongo balira bezala.

Irdui deigarriena eta hobeto egina Andra Mariarena da. Aurpegian minaren sentimendua islatzen da; horretan Michelangeloren eragina ikusi izan da. Italiako estiloaren aldeko joera hori ere jantzien tolesetan ikus daiteke. Egileak Kristoren hil oihalean sinatu zuen: «Opus Martín Díez de Liatzasolo. 1542»Verrié, Federico Pablo. Mil Joyas del Arte Español. II: Edad moderna y contemporánea. Bartzelona: Instituto Gallach de Librería y Ediciones, 1948, 47 or.

 Zehaztasunak 

 Erreferentziak 

 Kanpo loturak 
 :Món Terrassa webguneko informazioa.

Kategoria:Martin Díez Liatzasolokoa
Kategoria:Pizkundeko eskulturak
Kategoria:XVI. mendeko eskulturak
Kategoria:Kataluniako eskulturak
Kategoria:Terrassa
Kategoria:1554